গত ৭ ফেব্রুয়ারি ২০১৫ সালের দিল্লির বিধান সভা নির্বাচনে ndtv বুথ ফেরত একটি জরিপ চালায়। সেখানে তারা প্রতিবেদনে উল্লেখ করে, কেজরিওয়ালের নেতৃত্বাধীন আম আদমিপার্টি (AAP) যাকে সংক্ষেপে এখন আপ বলা হচ্ছে। বড়জোর ৪২টি আসন পেতে পারে। কিন্তু সবাইকে তাক লাগিয়ে আমআদমি পার্টি সর্বমোট ৭০টির মধ্যে ৬৭টি আসন জিতে নেয় এবং বিজেপি পায় ৩টি আর ১৩ বছর শাসন করা কংগ্রেস নিশ্চিহ্ন হয়। যা রাজনৈতিক বিশ্লেষকদের নতুন করে ভাবতে এবং গবেষণা করার খোরাক জোগিয়েছে। কংগ্রেস এবং বিজেপিকে করেছে আতঙ্কিত। ৭ ফেব্রুয়ারির নির্বাচনে সর্বমোট ভোট পড়ছে ৬৩.৪৬ শতাংশ। নির্বাচনের আগে মোদির বিজেপি সমর্থিত কিরণ বেদি যিনি আগে জেলপুলিশের অফিসার ছিলেন এবং তার পেশায় গুরুত্বপূর্ণ ভূমিকা পালন করেন। তাকে নিয়ে ব্যাপক প্রচারণা চালায় এবং আশায় বুক বাঁধে যে তিনি বিজয় ছিনিয়ে আনবেন। নির্বাচনে কেজরিওয়ালের মার্কা ছিল ঝাড়–। সাধারণ জনগণ এই প্রত্যাশায় কেজরিওয়ালকে ভোট দিয়েছে যে, তিনি ঝাড়– দিয়ে দিল্লিকে দুর্নীতিমুক্ত করবেন এবং প্রশাসনের সকল প্রকার দুর্নীতি সকল স্তর থেকে ঝেটিয়ে বিদায় করবেন। অপর দিকে ৬৫ বছর বয়স্কা কিরণ বেদি চেয়েছিলেন জনতার মাঝে পদ্মফুলের সুভাস ছড়িয়ে দিতে। কিন্তু জনগণ সেটা যে গ্রহণ করেনি তা নির্বাচনের ফলাফলেই বোঝা যায়। দিল্লি বিধানসভায় মোট ভোটারের সংখ্যা ছিল প্রায় এক কোটি তেত্রিশ লাখ।